**ROMÂNIA**  (Nu produce efecte juridice)\*

**JUDEŢUL MUREŞ INIŢIATOR**

**MUNICIPIUL TÎRGU MUREŞ Primar**

**D.A.S.C.P.C. Soós Zoltán**

**Serviciul Relaţii Interne şi Internaţionale**

**Nr. 43985 din 29.06. 2023**

**Referat de aprobare**

**privind finanţarea din bugetul local a indemnizației în valută**

**pentru o delegaţie din partea Municipiului Târgu Mureș în vederea deplasării la Baja / Ungaria, în perioada 7-9 iulie 2023**

Primăria Municipiului Târgu Mureș a fost invitată de către din Baja, Ungaria, să participe la Festivalul pescăresc cu tradiție în Baja, la care participă și orașele înfrățite.

Drepturile şi obligaţiile personalului trimis în străinătate pentru îndeplinirea unor misiuni cu caracter temporar sunt reglementate de H.G. 518/1995, modificată și completată. Categoriile de diurne sunt stabilite în anexa la hotărâre, natura deplasării în cazul de faţă înscriindu-se la categoria I de deplasare, în cazul deplasării în Ungaria, diurna fiind de 17,5 EUR/zi/persoană.

- diurnă: 3 zile / 2 persoane/ Ungaria – 3 x 2 x 17,5 = 105 EUR (respectiv, 521 lei, calculat la curs BNR comunicat în data de 27.06.2023, 1 euro = 4,9630 lei)

- transport: carburant: 661,05 lei

- taxe de drum: 150,00 lei

- asigurare de călătorie: 100 lei

Total cheltuieli membrii delegaţiei: **diurnă 105 euro** (respectiv, 521 lei, conform curs valutar BNR comunicat în 27.06. 2022, 1 euro = 4,9253 lei), **cheltuieli de transport** 661,05 **lei** (carburant și taxe de drum) și **asigurare de călătorie 100,00 lei.**

**Total cheltuieli deplasare: 1432,05 lei**

Având în vedere cele prezentate mai sus, supunem pentru analiza şi aprobarea dumneavoastră proiectul de hotărâre privind finanţarea din bugetul local a sumei necesare cheltuielilor de deplasare.

**Director executiv adj. D.A.S.C.P.C.**

 **Cosmin Blaga**

**Aviz favorabil al**

**Direcției Economice**

**Dir. economic**

**Crăciun Ioan Florin**

\*\* Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art.139 din OUG nr. 57/2019 privind Codul Administrativ

**ROMÂNIA PROIECT**

**JUDEŢUL MUREȘ (Nu produce efecte juridice)\***

**CONSILIUL LOCAL AL**

**MUNICIPIULUI TÂRGU MUREŞ**

 **Inițiator,**

 **PRIMAR**

 **SOÓS ZOLTÁN**

**Hotărârea nr.\_\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_2023**

**privind finanţarea din bugetul local a indemnizației în valută**

**pentru o delegaţie din partea Municipiului Târgu Mureș în vederea deplasării la Baja / Ungaria, în perioada 7-9 iulie 2023**

  **Consiliul local al Municipiului Târgu Mureş, întrunit în şedinţă ordinară de lucru,**

**Având în vedere**:

Referatul de aprobare nr. 43985 din 29.06.2023, inițiat de Primarul Municipiului Târgu Mureș prin Serviciul Relații Interne și Internaționale, privind finanţarea din bugetul local a cheltuielilor de deplasare pentru o delegaţie din partea Municipiului Târgu Mureş la Baja / Ungaria, în perioada 7-9 iulie 2023,

Avizul favorabil al Direcției Economice,

Raportul de specialitate nr. \_\_\_\_\_\_\_\_\_\_\_\_\_ al Direcției juridice, contencios administrativ și administrație publică locală,

Raportul Comisiilor de specialitate din cadrul Consiliului local municipal Târgu Mureș,

 În conformitate cu prevederile H.G. nr. 518/1995, cu completările şi modificările ulterioare, privind unele drepturi şi obligaţii ale personalului trimis în străinătate pentru îndeplinirea unor misiuni cu caracter temporar, modificată și completată,

În temeiul prevederilor art. 129, alin. (2) lit. „e”, art. 139 alin. (1) și art. 196 alin. (1) lit. „a” și art. 243, alin 1, lit. „a”, din O.U.G. nr. 57/2019 privind Codul administrativ, cu modificările ți completările ulterioare.

**Hotărăşte:**

**Art.1** Se aprobă finanţarea din bugetul local a indemnizaţiei în valută pentru o delegaţie din partea Municipiului Târgu Mureş în vederea deplasării la Baja/Ungaria, în perioada 7-9 iulie 2023.

**Art.2**. Componența delegației va fi următoarea: Nagy Sandor, inspector asistent la Direcţia Tehnică şi Szoverfi Istvan, şef serviciu Serviciul de Executări Silite şi Evidenţă a Amenzilor.

**Art.3.** Indemnizația în valută pentru delegația din partea Municipiului Târgu Mureș este în valoare de: diurnă 105 euro (respectiv, 521 lei, conform curs valutar BNR comunicat în 27.06.2023, 1 euro = 4,9630 lei), cheltuieli de transport 811,05 lei (carburant și taxe de drum) și asigurare de călătorie 100,00 lei.

**Art.4.** În şedinţa imediat următoare delegaţia va prezenta o informare cu privire la desfăşurarea vizitei şi rezultatele acesteia.

**Art.5**. Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Serviciul Relaţii Interne şi Internaţionale şi Direcţia Economică.

**Art.6.** În conformitate cu prevederile art. 252, alin.1, lit. „c” și art. 255 din O.U.G. nr. 57/2019 privind Codul Administrativ, precum și ale art. 3, alin. 1 din Legea nr. 554/2004 privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art.7**. Prezenta hotărâre se comunică:

Serviciului Relații Interne și Internaționale

Direcției economice

**Viză de legalitate**

**Secretarul general al Municipiului Târgu Mureş**

**Bordi Kinga**

\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din O.U.G. nr. 54/2019 privind Codul Administrativ, cu modificările și completările ulterioare